Nye radioaktive utslipp fra Fukushima
Sjefen for Japans strålevernmyndigheter, Shunichi Tanaka, uttalte mandag at radioaktivt vann før eller siden må slippes ut i havet, og at det ødelagte kraftverket fortsatt er forbundet med mange farer. Fukushima-kraftverket ble ødelagt av jordskjelvet og tsunamien i mars 2011.Søndag opplyste selskapet at det hadde oppdaget svært radioaktivt vann som dryppet fra et rør.Beholderne ligger i et annet område av kraftverket enn vanntanken som det i august lekket 300 tonn radioaktivt vann fra. Tanaka kritiserte selskapets ledelse og sa de måtte få meget strenge instruksjoner. Regjeringen vil iverksette nye tiltak og bevilge penger allerede fra tirsdag, lover Japans statsminister Shinzo Abe. - Regjeringen vil gjennomføre alle nødvendige skritt, sa Abe mandag. Han lovet å stoppe de radioaktive lekkasjene. Ifølge Shunichi Tanaka er situasjonen ved Fukushima fortsatt ustabil.
Radioaktivt kjølevann fortsetter å lekke i betydelige mengder fra Fukushima-kraftverket i Japan. Statsministeren lover øyeblikkelige tiltak.